เงินบาทอ่อนค่าตามภูมิภาค ขณะตลาดรอผลประชุม ECB คืนนี้
ค่าเงินบาทปิดตลาดเย็นนี้ (3 ธ.ค.) อยู่ที่ระดับ 35.90 บาท/ดอลลาร์ อ่อนค่าจากจากเปิดตลาดช่วงเช้านี้ที่ 35.89 บาท/ดอลลาร์ เคลื่อนไหวในทิศทางเดียวกับภูมิภาค ระหว่างวันเงินบาทเคลื่อนไหวในกรอบระหว่าง 35.86-35.90 บาท/ดอลลาร์
3 ธ.ค. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (3 ธ.ค.) อยู่ที่ระดับ 35.90 บาท/ดอลลาร์ อ่อนค่าจากจากเปิดตลาดช่วงเช้านี้ที่ 35.89 บาท/ดอลลาร์ เคลื่อนไหวในทิศทางเดียวกับภูมิภาค ระหว่างวันเงินบาทเคลื่อนไหวในกรอบระหว่าง 35.86-35.90 บาท/ดอลลาร์
“บาทปิดตลาดอ่อนค่าสุดของวัน แต่แกว่งตัวในกรอบแคบๆ รอปัจจัยใหม่เข้ามา คืนนี้รอดูผลประชุม ECB ถ้าเพิ่มวงเงิน QE สูงกว่าที่ตลาดคาดการณ์ไว้ก็จะเอื้อให้ดอลลาร์แข็งค่า” นักบริหารเงินกล่าว ขณะที่คาดว่า เงินบาทวันพรุ่งนี้จะเคลื่อนไหวในกรอบ 35.85-36.00 บาท/ดอลลาร์
 
ที่มา: สำนักข่าวอินโฟเควสท์